text: – Лад жыцця павінен быць актыўным, таму трэба імкнуцца да большага. Раней шмат займаўся турысцкім прыкладным мнагабор’ем, хадзіў у паходы: Хібіны, Карпаты, Каўказ, Крым. Цяпер падтрымліваю фізічную форму пры дапамозе ваенна-гістарычнай рэканструкцыі: палявыя заняткі пры поўнай баявой выкладцы патрабуюць нямала сіл.
  Атрымліваю задавальненне і ад прагулак са сваімі дзецьмі – гульні на свежым паветры і малым карысныя. У планах – сесці ўсёй сям’ёй на веласіпед. Мяркую, што кожны можа знайсці для сябе занятак, які будзе па сілах і прынясе задавальненне.